דנה פרידר

דנה קורל פרידר (נולדה ב-19 בפברואר 1987) היא רקדנית, שחקנית, דוגמנית, זמרת ומנחת טלוויזיה ישראלית. זוכת שני פרסי טקס נבחרי הילדים בקטגוריית "שחקנית השנה" ב-2010 וב-2011.

ביוגרפיה
פרידר נולדה בראשון לציון, להורים צברים ממוצא פולני, חנן וחיה פרידר ולה שני אחים. פרידר למדה בתיכון הגימנסיה הריאלית שבעיר הולדתה. לאחר מכן שירתה בצה"ל בתפקיד כוריאוגרפית בחיל החינוך והנוער.

בשנת 2005 התפרסמה לראשונה כשהשתתפה בתוכנית המציאות "נולד לרקוד" בערוץ 2 של קשת.

בשנת 2007 לקחה חלק במופע "פסטיגל על הזמן", שם ביצעה את השיר "נערה חשמלית", שזכה במקום השני באותה שנה בתחרות. בשנת 2008 השתתפה במופע ההמשך "תפוס ת'פסטיגל". עם השיר "בלי תחרות".

בשנים 2008–2015 שיחקה בקומדיית המצבים של ערוץ הילדים, "הפיג'מות".

בשנת 2007 שיחקה בסדרה "בובות". בשנת 2008 שיחקה בסדרה "האלופה".

בשנת 2009 השתתפה במופע "פסטיבל שירי ילדים" כמנחה. בשנת 2010 השתתפה בגרסת המחזמר הישראלית לסרט "שרק", בו שיחקה את פיונה.

בשנת 2010 שיחקה בסדרה "עספור" בתפקיד יולי.

בשנת 2011 הצטרפה לצוות מנחי ערוץ הילדים להנחיית התכנית "המקום האמיתי" והשתתפה בפעם השלישית בפסטיגל עם השיר "טאג מי בייבי", שדורג במקום השני בתחרות.

בשנת 2012 השתתפה בסדרת הילדים והנוער "גאליס" בערוץ הילדים, בתור מיקה, מדריכת המחנה. באותה שנה הופיעה במופע "SPY פסטיגל" עם השיר "מה טוב בשבילי". בשנת 2013 החלה להנחות את השעשועון "הבנים והבנות" בערוץ הילדים. הנחתה אותו במשך שלוש עונות.

בחנוכה 2014 לקחה חלק במופע "משחקי הפסטיגל" ושרה בו את השיר "כל אחד צריך להשתגע".

ב-2015 כיכבה פרידר בסדרת הילדים והנוער "שוברי גלים" בערוץ הילדים, בתור חושן הר ציון. באותה שנה הופיעה במחזמר "המכבים" לצד רינת גבאי, שם גילמה את נמסיס.

בשנת 2016 השתתפה בסדרה "גרעינים". בשנת 2017 החלה להשתתף בעונה השנייה של התכנית "הכל הולך" לצד דביר בנדק.

בשנת 2020 התארחה אצל האחיות כרקוקלי בפרויקט הרשת שלהן "שבת חברות". באותה שנה השתתפה בפעם השישית במופע הפסטיגל. במסגרת המופע, חידשה את השיר "נערה חשמלית" שביצעה במקור בפסטיגל 2007.

בשנת 2022 פרידר הצטרפה למחזמר "הסוף" בצוותא לשחק את התפקיד של לילי בסירוגין עם השחקנית ג'וי ריגר.

פרידר כיכבה במסעות פרסום בארץ, ובהם נקניקי "יחיעם" ביחד עם קבוצת המעודדות של מכבי תל אביב, מותג הנעליים "סקצ'רס" בישראל, חברת האופנה הישראלית TNT, קמפיין של "מועצת החלב", וכן מוצרי טיפוח מסדרת "כיף".

חיים אישיים
בשנים 2007–2010 פרידר הייתה בזוגיות עם השחקן קובי פרג'.

בשנים 2012–2014 פרידר הייתה בזוגיות עם אלי פיניש, שאותו הכירה בפסטיגל.

בשנת 2017 פרידר נישאה לאיש העסקים דין שטרן, וב-2019 השניים התגרשו.

ביולי 2021 פרידר נישאה בשנית למנהל ובעלים של חברת מימון חוץ-בנקאי אריאל פרדו. ב-29 בנובמבר 2022 פרידר הודיעה על גירושיה מפרדו.

ב-1 במאי 2023 פורסם כי פרידר בזוגיות עם השחקן יהודה לוי.

מתגוררת בתל אביב.

פילמוגרפיה

קולנוע

טלוויזיה

תיאטרון

קישורים חיצוניים

הערות שוליים

גאליס
דוגמניות ישראליות
דוגמנים ישראלים
הפיג'מות
זוכי טקס נבחרי הילדים: שחקנים
מנחות ערוץ הילדים
משתתפים בתוכניות מציאות ישראליות
שחקניות קולנוע וטלוויזיה ישראליות
משתתפות הפסטיגל
מתחרי מאסטר שף (ישראל) V.I.P
מעודדות
רקדניות ישראליות
ראשון לציון: אישים
בוגרות הגימנסיה הריאלית
בוגרי הגימנסיה הריאלית
קומיקאיות ישראליות
קומיקאים ישראלים
מנחות טלוויזיה ישראליות
זמרות ישראליות
זמרים ישראלים
בדרניות ישראליות
בדרנים ישראלים
זמרות השרות בעברית
זמרים השרים בעברית
מדבבות ישראליות
מדבבים ישראלים
תסריטאיות ישראליות
תסריטאים ישראלים
שחקניות תיאטרון ישראליות
שחקני תיאטרון ישראלים
פרזנטוריות ישראליות
פרזנטורים ישראלים
מנחים ישראלים
חברות להקות צבאיות ישראליות
שחקני מחזות זמר ישראלים
ישראליות שנולדו ב-1987
ישראלים שנולדו ב-1987